**Սեբաստիանո Մուզումեչի** (իտալ.՝ Sebastiano Musumeci, հունվարի 21, 1955(1955-01-21), Միլիտելո ին Վալ դի Կատանիա, Կատանիա, Սիցիլիա, Իտալիա), առավել հայտնի է որպես **Նելլո Մուզումեչի** (իտալ.՝ Nello Musumeci),իտալացի քաղաքական գործիչ։

Կենսագրություն
--------------

Ծնվել է Միլիտելլո քաղաքում (Կատանիա)։ Երեք երեխաների հայր է, բանկիր և հրապարակախոս, ծայրահեղ աջ Իտալական սոցիալական շարժման անդամ։ 1990-ական թվականներին նա Կատանիայի նահանգային խորհրդի անդամ էր։

1980-ական թվականներին եղել է Աչիրեալեի լրագրության ինստիտուտի դասախոս, Սիցիլիայի մամուլի ասոցիացիայի գավառական կազմակերպության քարտուղարի տեղակալ։ Մասնակցել է Սիցիլիայի քաղաքական և տնտեսական հետազոտությունների ինստիտուտի (Istituto siciliano di studi politici ed economici (ISSPE)) հիմնադրմանը։

1994 թվականի փետրվարի 13-ին դարձել է Կատանիա նահանգի ժողովրդականորեն ընտրված առաջին նախագահը և Իտալիայում նահանգային վարչակազմի ամենաերիտասարդ ղեկավարը։ 1998 թվականին նա վերընտրվել է քվեարկության առաջին փուլում և պաշտոնավարել մինչև իր լիազորությունների ժամկետի ավարտը` 2003 թվականի մայիսը։

1994 թվականից 2009 թվականներին եղել է Եվրոպական խորհրդարանի անդամ (մինչև 2007 թվականը՝ Ազգային դաշինքից, այնուհետև՝ «Աջերի» կուսակցությունից)։

2005 թվականին նա դարձել է Սիցիլիական դաշինքի համահիմնադիրներից մեկը, որը 2006 թվականին ստացել է ձայների 5,27%-ը տարածաշրջանային ընտրություններում, իսկ 2008 թվականին անդամագրվել է Աջերի կուսակցությանը։

2011 թվականի ապրիլի 18-ից նոյեմբերի 16-ը Բերլուսկոնիի չորրորդ կառավարությունում եղել է աշխատանքի և սոցիալական քաղաքականության նախարարության կրտսեր պետքարտուղար։

2012 թվականին կրկին հաղթել է Սիցիլիայի տարածաշրջանային ընտրություններում` այս անգամ աջակցելով աջակենտրոն «Ազատության ժողովուրդ» կուսակցությանը, բայց Ջանֆրանկո Միչիկեի «դասալքության» պատճառով, որը պառակտել էր աջ կենտրոնամետների ճամբարը, հաջորդել է քաղաքական աղետ. ընտրությունների արդյունքներով ձախ կենտրոնամետների թեկնածու Ռոզարիո Կրոչետան ստացել է ձայների 30,47%-ը, Մուզումեչին` 25,73%-ը, Միչչիկին՝ 15,47%-ը։

Լքելով «աջերին»՝ 2015 թվականին հիմնել է իր սեփական #Diventerà Bellissima շարժումը։

### Սիցիլիայի նահանգապետ

2017 թվականի նոյեմբերի 3-ին Սիլվիո Բերլուսկոնին, Ջորջա Մելոնին և Մատեո Սալվինին ստորագրել են ընտրական համաձայնագիր, որով աջակցում էին Մուզումեչիին` որպես Սիցիլիայի նոր ընտրությունների թեկնածու։

2017 թվականի նոյեմբերի 5-ին 39,8 % արդյունքով նա Սիցիլիայի նահանգային ընտրություններում հաղթել է` «Առա՛ջ, Իտալիա» կուսակցության, #Diventerà Bellissima շարժման և տեղական 3 ցուցակների մասնակցությամբ աջակենտրոն բլոկի աջակցությամբ։

2017 թվականի նոյեմբերի 18-ին Պալերմոյի վերաքննիչ դատարանը պաշտոնապես հռչակել է Մուզումեչիին որպես ընտրված նահանգապետ, որից հետո նա ուղևորվել է նահանգապետի նստավայր՝ Օռլեանի պալատ, հեռացող Կրոչետայից նահանգապետի իշխանությունն ստանձնելու արարողության համար։

Ծանոթագրություններ
------------------

1. ↑  "Nello Musumeci". *Candidato* (in իտալերեն). la Repubblica. 2014 թ․ հունիսի 10. Retrieved 2017 թ․ նոյեմբերի 3. `{{cite web}}`: Cite has empty unknown parameter: `|description=` (help)
2. ↑  "Nello Musumeci, una storia a destra" (in իտալերեն). ANSA. 2017 թ․ նոյեմբերի 2. Retrieved 2017 թ․ նոյեմբերի 3. `{{cite web}}`: Cite has empty unknown parameter: `|description=` (help)
3. ↑  Alessandro Cipolla (2017 թ․ նոյեմբերի 2). "Chi è Nello Musumeci? Biografia e sondaggi del candidato centrodestra alle elezioni in Sicilia" (in իտալերեն). Money. Retrieved 2017 թ․ նոյեմբերի 3. `{{cite web}}`: Cite has empty unknown parameter: `|description=` (help)
4. ↑  "Sebastiano Musumeci". *Portale storico* (in իտալերեն). Палата депутатов Италии. Retrieved 2017 թ․ նոյեմբերի 3. `{{cite web}}`: Cite has empty unknown parameter: `|description=` (help)
5. ↑  Fabio Albanese (2017 թ․ նոյեմբերի 2). "Il "patto dell'arancino" nella trattoria dove i rossi e i neri "facevano la pace"" (in իտալերեն). la Stampa. Retrieved 2017 թ․ նոյեմբերի 3. `{{cite web}}`: Cite has empty unknown parameter: `|description=` (help)
6. ↑  "Elezioni regionali Sicilia 5 novembre 2017" (in իտալերեն). la Repubblica. 2017 թ․ նոյեմբերի 7. Retrieved 2017 թ․ նոյեմբերի 7. `{{cite web}}`: Cite has empty unknown parameter: `|description=` (help)
7. ↑  "Sicilia, Nello Musumeci proclamato presidente della Regione" (in իտալերեն). TGCOM24. 2017 թ․ նոյեմբերի 18. Retrieved 2017 թ․ նոյեմբերի 19. `{{cite web}}`: Cite has empty unknown parameter: `|description=` (help)

Արտաքին հղումներ
----------------

* Lorenzo Coraggio (2014 թ․ հունիսի 10). "Biografia di Nello Musumeci" (in իտալերեն). Cinquantamila giorni. Retrieved 2017 թ․ նոյեմբերի 3. `{{cite web}}`: Cite has empty unknown parameter: `|description=` (help)
* "Sebastiano (Nello) MUSUMECI" (in իտալերեն). Европейский парламент. Retrieved 2017 թ․ նոյեմբերի 3. `{{cite web}}`: Cite has empty unknown parameter: `|description=` (help)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Եվրախորհրդարան |
|  |
| Բառարաններ և հանրագիտարաններ | Treccani |
|  |
| Չափորոշչային վերահսկողություն | ICCU: CFIV087076 |

 |